(પ્રતિનિધિ) અમદાવાદ : અમદાવાદ શહેરમાં દારૂ અને જુગારની બંદીને ડામી દેવા માટે પોલીસતંત્ર સક્રિય બનેલું છે ખાસ કરીને જન્માષ્ટમીના તહેવાર નિમિત્તે શહેરના છેવાડાના વિસ્તારમાં આવેલી કલબો, હોટલો અને ફાર્મ હાઉસોમાં સઘન ચેકિંગ કરવામાં આવી રહયું છે આ દરમિયાનમાં અમદાવાદને અડીને આવેલા ગાંધીનગર જિલ્લાના ચિલોડા પાસેના દસેલા ગામે ગઈકાલે રાત્રે અગાઉથી મળેલી માહિતીના આધારે પોલીસ અધિકારીઓએ એક ફાર્મ હાઉસોમાં દરોડો પાડતાં ૯ યુવક અને પ યુવતિઓ દારૂની મહેફિલ માણતા ઝડપાઈ ગયા છે